બીજી તરફ ભક્તિ માર્ગ પર રહેતા રજનીકાન્ત કારિયાએ મિડ-ડે LOCALને કહ્યું હતું કે ‘લાંબા સમયથી અમે BMCને ફરિયાદ કરી રહ્યા છીએ કે અહીંનાં વૃક્ષો ખૂબ જ વધી ગયાં છે જેને લીધે સ્ટ્રીટ-લાઇટ્સ હોવા છતાં રોડ પર પ્રકાશ પડતો નથી અને મહિલાઓની છેડતી, ચેઇન-સ્નૅચિંગ જેવા ખોટા કામ કરનારા સરળતાથી તેમનો મકસદ પાર પાડી શકે છે, પરંતુ અમારું કોઈ સાંભળતું નથી. અત્યારે તો એક ઇલેક્ટ્રિક પોલ રિપેર કરાવીએ તો બીજો બંધ થઈ જાય છે. MSEBમાં ફોન કરો તો પોલ બીજે-ત્રીજે દિવસે આવીને રિપેર કરી જાય છે, પરંતુ વૃક્ષોને લીધે લાઇટો હોવા છતાં અમને ઉપયોગી નથી થતી.’